
Na osnovu člana 12. Privremene Statutarne Odluke Grada Zavidovići („Službeni glasnik Općine Zavidovići“, broj: 4/2022), i člana 32. Odluke o izvršenju Budžeta Grada Zavidovići za 2026. godinu („Službeni glasnik Grada Zavidovići“, broj:12/25) Gradonačelnica Zavidovići raspisuje:
  K O N K U R S

za dodjelu  stipendija redovnim i redovnim samofinansirajućim studentima 
prvog i drugog ciklusa studija sa prebivalištem na području Grada Zavidovići za akademsku 2025. /2026. godinu

Pravo učešća na konkursu za dodjelu stipendija u akademskoj 2025. /2026. godini imaju redovni i redovni samofinansirajući studenti prvog i drugog ciklusa studija sa prebivalištem na području Grada Zavidovići, koji studiraju na visokoškolskoj ustanovi u Bosni i Hercegovini i inostranstvu pod uvjetima:

- da nisu u radnom odnosu,

- da ne koriste usluge smještaja i ishrane u studentskim domovima, 
- da ne primaju stipendiju u/iz BiH po bilo kom drugom osnovu, 
- da ne obnavljaju godinu studija, 
- da nisu u statusu apsolventa,

- da nisu studenti koji su u akademskoj 2024. /2025. godini ostvarili pravo na stipendiju kao  

  studenti prve godine studija a u akademskoj 2025. /2026. godini su ponovo upisali prvu 
  godinu studija na nekom drugom fakultetu,

- da nisu pohađali istu godinu studija ( ranije studiranje ili promjena fakulteta ),

- da student ima prebivalište na području Grada Zavidovići.
Uz uredno popunjenu prijavu na konkurs studenti su dužni priložiti sljedeću dokumentaciju:

1. Prijava prebivališta ( ne starija od šest mjeseci );

2. Uvjerenje da je kandidat prvi put upisao odgovarajuću godinu studija u statusu redovnog studenta ( obavezan podatak o ciklusu studija i semestru );

3. Za studente prve godine prvog ciklusa studija svjedodžbe I-IV razreda srednje škole;

4. Za studente prve godine prvog ciklusa studija dokaz o izboru učenika generacije u srednjoj školi;

5. Za studente druge i viših godina prvog ciklusa studija uvjerenje visokoškolske ustanove o svim položenim ispitima tokom cjelokupnog prethodnog studija s izvedenom prosječnom ocjenom, uključujući i ispite položene u akademskoj 2025. /2026. godini;

6. Za studente drugog ciklusa studija uvjerenje visokoškolske ustanove o svim položenim ispitima tokom cjelokupnog prethodnog studija s izvedenom prosječnom ocjenom, uključujući i ispite položene u akademskoj 2025. /2026. godini ( kao dokaz o položenim ispitima u prvom ciklusu studija moguće dostaviti dodatak diplomi, ukoliko postoji izvedena prosječna ocjena );

7. Izjava o zajedničkom domaćinstvu-kućna lista ( ovjerena u šalter sali grada, ne starija od 6 mjeseci )

8. Dokaz o statusu i primanjima za sve članove domaćinstva ( za zaposlene uvjerenje pravnog lica o prosjeku posljednje tri mjesečne plaće, za privatne poduzetnike uvjerenje nadležne porezne ispostave o izmirenim poreznim obavezama vlasnika samostalne djelatnosti i uvjerenje o ostvarenom dohotku za 2025. godinu; za penzionere kopija posljednjeg čeka od penzije; za nezaposlene uvjerenje Službe za zapošljavanje, za nezaposlene koji nisu na evidenciji Službe za zapošljavanje kopija zdravstvene knjižice,
      za studente u domaćinstvu uvjerenje o statusu.

.
 Napomena: Kandidati čija ukupna mjesečna primanja porodice po članu domaćinstva prelaze 700,00 KM, što znači da ne ostvaruju bodove po osnovu prihoda, nemaju obavezu dostavljanja dokaza o statusu i primanjima za svakog člana domaćinstva, a smatraće se da je dokumentacija potpuna.

9. Dokaz o socijalnom statusu ( studenti bez oba roditelja i studenti sa invaliditetom );

10. Dokaz o pripadnosti romskoj nacionalnosti ( izvod iz MKR-ih);

11. Ovjerena izjava kandidata da ne prima stipendiju po bilo kojem osnovu u/iz BiH, da nije     

       u  radnom odnosu i da ne koristi usluge smještaja i ishrane u studentskim 
       domovima, te da nije pohađao istu godinu studija tokom ranijeg završenog ili prekinutog  

       studija na nekom od fakulteta,
12. Kopija bankovnog računa.
DOKUMENTI KOJI SE DOSTAVLJAJU KAO DOKAZ O ISPUNJAVANJU USLOVA MORAJU BITI ORIGINAL ILI OVJERENE KOPIJE OSIM ZA ČLANOVE DOMAĆINSTVA MLAĐE OD 6 GODINA
Konkurs ostaje otvoren 15 dana od dana objavljivanja na Oglasnoj ploči i web stranici Grada Zavidovići.

Obrasci prijave (zahtjeva) i izjave mogu se preuzeti na INFO centru Grada Zavidovići i web stranici Grada.

Prijave sa potrebnom dokumentacijom dostavljati putem Pisarnice Grada Zavidovići ili poštom na adresu: Grad Zavidovići, Služba za upravu društvenih djelatnosti, pitanja boraca i opću upravu, ulica Mehmed-paše Sokolovića 9, 72220 Zavidovići, sa naznakom „stipendija“. 

Nepotpuna i neblagovremena dokumentacija neće se uzimati u razmatranje.

Dostavljeno:





    


1. Služba za upravu finansija, budžet i trezor,                                                 

2. U spis. 
Akt pripremio: ___________________________                                                                                                 

                             / Muamer Hrvić /                                                                      GRADONAČELNICA

Akt pregledala:___________________________

                                  / Asima Merdanović /                                                                     mr. iur. Erna Merdić Smailhodžić 
Akt pregledao: __________________

                        / Amir Mahmutović /                                                         
Akt revidirao:_____________________________

                                       / Sunija Ramić  /

Akt pregledao: ____________________________

                                   / Nermin Čahatrević /

